ଭୁବନେଶ୍ୱର(ଓଡ଼ିଶା ରିପୋର୍ଟର): ଓଡିଶାର ଛାତ୍ରଛାତ୍ରୀଙ୍କ ଲାଗି ଖୁସି ଖବର। ପୂର୍ବ ୪ ବର୍ଷ ଭଳି ଏଥର ମଧ୍ୟ ଜେଇଇ ମେନ୍ରେ ଭାଗ ନେବ ଓଡ଼ିଶା। ଆସନ୍ତାକାଲିଠାରୁ ଜେଇଇ ମେନ୍ ପାଇଁ ରେଜିଷ୍ଟ୍ରେସନ ପ୍ରକ୍ରିୟା ଆରମ୍ଭ ହେବ। ଏହା ଜାନୁଆରୀ ୧ ପର୍ଯ୍ୟନ୍ତ ଚାଲିବ। ଛାତ୍ରଛାତ୍ରୀମାନେ ଆଧାରକାର୍ଡ ସମେତ ଆବଶ୍ୟକୀୟ କାଗଜପତ୍ର ଦେଇ ରେଜିଷ୍ଟ୍ରେସନ କରିପାରିବେ। ଆସନ୍ତାବର୍ଷ ଏପ୍ରିଲ ୮ରେ ଜେଇଇ ମେନ୍ ଅଫଲାଇନ୍ ପରୀକ୍ଷା ହେବ। ଏପ୍ରିଲ ୧୫ ଓ ୧୬ ତାରିଖ ଅନଲାଇନ୍ ପରୀକ୍ଷା ହେବ। B.Tech ଏବଂ B.Arch ପାଇଁ JEE ରାଙ୍କ ଅନୁସାରେ ଆଡମିସନ ହେବ। OJEE ଅଧ୍ୟକ୍ଷ ତୁଷାର ନାଥ ଏହି ସୂଚନା ଦେଇଛନ୍ତି।
